Here is a page extracted from Wikipedia that may contain CSS, HTML, and a lot of unformatted text.

Title: مسجد الحامدية الشاذليه
Content: جامع الحامديه الشاذليه و المجمع الاسلامى موجود فى مكان متميز بمحافظة الجيزه مصر و هوا واحد من اكبر و اضخم المساجد و المجمعات الاسلاميه فى مصر, و تصميم المجمع بيتميز بان زخارفه تتنوع بين العهود المملوكيه و الاندلسيه و الفاطميه و بتتناغم اجزاؤه بين الطرازات المختلفه حتى بقى الجامع كانه متحف للدراسه و فيه ماذنه بتعتبر من اكبر المائذن فى القاهره.

بيتكون المجمع من 

 جامع بيتسع لاكتر من 5000 مصلى بالاضافه لتحفيظ القران و مقراه لقراءة القران للكبار و الصغار طوال السنه لتعليم قراءه و تجويد القران
 مصلى للسيدات بيتسع حوالى 1200 مصلى
 قاعات و دور مناسبات و بتتكون من:
 القاعه الاولى: و بتسع الى 300 مقعد للرجال و 150 ستات
 القاعه الثانيه: وتسع الى 250 مقعد للرجال الى 150 ستات
 مكتبة الحامديه الشاذليه للكتب الدينيه
 مدرسه الروضه الحامديه الشاذليه (رياض اطفال - ابتدائى- اعدادى) لغات - اسلاميه
 العيادات الخارجيه بتشتمل على 15 عيادات متخصصه لاستقبال المرضى باسعار رمزيه جدا (10 جنيه ) و بيها معمل تحاليل و اشعه و عنايه مركزه للحالات الحرجه كمان مركز غسيل الكلى ( بالمجان للغير قادرين )
 عربية اسعاف الحامديه الشاذليه و هيا مجهزه باحدث اجهزه العنايه المركزه و التنفس الصناعى للكبار و الرضع
 وحدة اطفال مبتسرين متنقله للخدمه العامه (اسعار رمزيه جدا)
 سياره نقل موتى وخدمه الغسل والدفن و ملابس الكفن.
 مائدة الرحمن ( طول شهر رمضان ) وتعد مائده المجمع الاسلامى واحده من اكبر موائد الرحمن فى مصر ...

لينكات

مصادر 

	

اسلام
جوامع
مبانى عباده
مساجد فى مصر
مساجد
جوامع مصر